Шәриф Камал исемендәге әдәби премия игълан ителде

	Татарстан Республикасы Мәдәният министрлыгы, Татарстан Республикасы Милли музее һәм Татар әдәбияты тарихы музее һәм Шәриф Камал мемориаль фатиры (Татар китабы йорты) яшь язучылар һәм тәрҗемәчеләр өчен Шәриф Камал исемендәге II әдәби премия турында игълан итә.	 Шәриф Камал исемендәге әдәби премиягә татар телендәге кече һәм урта жанрдагы проза әсәрләрен (күләме 20000 тамгага кадәр хикәя, новелла; күләме 40000 тамгага кадәр зур булмаган повесть, нон-фикшн жанрындагы әсәр) яки Шәриф Камал әсәрләренең инглиз, алман, яки төрек телләренә тәрҗемә юнәлешендә үзләрен сыный торган яшь авторлар (мәктәп укучылары, студентлар, яшь авторлар) дәгъва итә ала. Конкурска тәкъдим ителгән әсәрләрнең моңарчы беркайда да басылмаган булуы, ә авторның Язучылар берлеге әгъзасы булмавы шарт. Яшь чикләве: 14-30 яшь Конкурс нәтиҗәләре буенча, 2 әдәби премия бирелә. Премия дигәндә, диплом һәм 50 мең сум күләмендә акчалата бүләк каралган. Конкурста катнашу өчен, эшләрне 25нче декабрьгә кадәр kamalpremiyese@yandex.ru почтасына җибәрергә кирәк, дип хәбәр Татарстан Республикасы Милли музее матбугат үзәге. 
	---	
Милли Музей

	№ --- | 30.11.2021	


